Von der Leyen-kommisjonen

Von der Leyen-kommisjonen er den femtende europakommisjon siden 1967, og ledes av president Ursula von der Leyen. Den etterfulgte Jean-Claude Junckers kommisjon. Kommisjonen ble valgt for perioden 2019 til 2024, med tiltredelsesdato 1. desember 2019.

Utvelgelsesprosessen

Valget av kommisjonspresidenten 
Europaparlamentet valgte 16. juli 2019 Ursula von der Leyen som president for Europakommisjonen. Ved avstemningen deltok 733 parlamentsmedlemmer, hvorav 383 stemte for og 327 mot. 22 medlemmer avstod fra å stemme, og én stemme var ugyldig.

Utvelgelse av europakommissærene 
Von der Leyen presenterte i september 2019 sitt første forslag til europakommissærer. Kommisjonen var planlagt å tiltre 1. november 2019, men etter at flere av de foreslåtte kommissærene ble underkjent i Europaparlamentets organer og erstattet med nye, gikk prosessen over tiden. Sylvie Goulard, Frankrike, , Romania og Laszlo Trocsanyi, Ungarn ble alle nedstemt i Europaparlamentets organer. Etter av nye kandidater hadde vært igjennom den samme prosessen, ble Europaparlamentets president David Sassoli og lederne for de politiske gruppene, 21. november 2019 enige om at høringsprosessen var ferdig.

Oppnevnelse og godkjennelse 
Kommisjonen ble oppnevnt av Det europeiske råd 25. november 2019. Deretter godkjente Europaparlamentet kommisjonen i en avstemning 27. november 2019. Det deltok ved avstemingen 707 medlemmer av parlamentet, og kommisjonen ble godkjent med 461 mot 157 stemmer. Av de fremmøtte avsto 87 fra å stemme. Kommisjonens tiltredelsesdato var satt til 1. desember 2019.

Politiske retningslinjer 
Kommisjonspresident Ursula von der Leyen presenterte seks retningslinjer for sitt arbeid i perioden. En europeisk grønn «deal», en økonomi som tar hensyn til menneskene, et Europa som er rustet for en digital tidsalder, et vern om europeisk levemåte, et sterkt Europa i verden og ny satsing på demokratiene i Europa.

Kommisjonens medlemmer 
Hvert av EUs medlemsland hadde foreslått et medlem av kommisjonen, bortsett fra Tyskland som er kommisjonspresident von der Leyens hjemland. Storbritannia som sto midt i Brexit-prosessen foreslo heller intet medlem av kommisjonen.

Referanser 

Europakommisjonen
Etableringer i 2019
2019 i Europa